CELEX: 
Language: da
Date: 2022-01-13 00:00:00
Title: KOMMISSIONENS GENNEMFØRELSESFORORDNING (EU) …/… om reglerne for anvendelsen af Europa-Parlamentets og Rådets forordning (EU) 2021/1139 af 7. juli 2021 for så vidt angår kriterierne for fastsættelsen af, hvilket niveau for finansiel korrektion der skal anvendes, og for anvendelsen af faste takster, der er knyttet til medlemsstatens alvorlige manglende overholdelse af reglerne i den fælles fiskeripolitik

KOMMISSIONENS GENNEMFØRELSESFORORDNING (EU) …/…
            
            
               af XXX
            
            
               om reglerne for anvendelsen af Europa-Parlamentets og Rådets forordning (EU) 2021/1139 af 7. juli 2021 for så vidt angår kriterierne for fastsættelsen af, hvilket niveau for finansiel korrektion der skal anvendes, og for anvendelsen af faste takster, der er knyttet til medlemsstatens alvorlige manglende overholdelse af reglerne i den fælles fiskeripolitik
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2021/1139 af 7. juli 2021 om oprettelse af Den Europæiske Hav-, Fiskeri- og Akvakulturfond og om ændring af forordning (EU) 2017/1004
                  1
               , særlig artikel 45, stk. 4, og
            
            
               ud fra følgende betragtninger:
            
            
               (1)Opfyldelsen af målsætningerne for den fælles fiskeripolitik som fastsat i Europa-Parlamentets og Rådets forordning (EU) nr. 1380/2013
                  2
                bør ikke undergraves af medlemsstater, der overtræder reglerne i den fælles fiskeripolitik. I henhold til artikel 41, stk. 1 og 2, i forordning (EU) nr. 1380/2013 er finansiel bistand fra Den Europæiske Hav-, Fiskeri- og Akvakulturfond (EHFAF) betinget af, at medlemsstaterne overholder den fælles fiskeripolitiks regler. Hvis reglerne ikke overholdes, kan det resultere i, at betalingerne afbrydes eller suspenderes, eller at der anvendes finansielle korrektioner på den finansielle støtte, som Unionen yder i henhold til den fælles fiskeripolitik. 
            
            
               (2)Artikel 104, stk. 1, i Europa-Parlamentets og Rådets forordning (EU) 2021/1060
                  3
                fastsætter de tilfælde, i hvilke Kommissionen kan anvende finansielle korrektioner. I henhold til artikel 104, stk. 5, i samme forordning kan der i fondsspecifikke regler for EHFAF desuden fastsættes specifikke grundlag for at anvende finansielle korrektioner i forbindelse med manglende overholdelse af de gældende regler i den fælles fiskeripolitik.
            
            
               (3)For at beskytte Unionens og skatteborgernes finansielle interesser kan Kommissionen foretage finansielle korrektioner ved at annullere hele eller en del af Unionens bidrag til et operationelt program, jf. artikel 45, stk. 1, i forordning (EU) 2021/1139. 
            
            
               (4)Hvis det ikke er muligt præcist at fastslå størrelsen af den udgift, der er knyttet til medlemsstatens alvorlige manglende overholdelse af den fælles fiskeripolitiks regler, anvendes der en fast takst, jf. artikel 45, stk. 3, i forordning (EU) 2021/1139. 
            
            
               (5)Med artikel 45, stk. 4, i forordning (EU) 2021/1139 tillægges Kommissionen beføjelse til at vedtage gennemførelsesretsakter med henblik på at fastlægge kriterierne for fastsættelsen af, hvilket niveau for finansiel korrektion der skal anvendes, og kriterierne for anvendelsen af faste takster. I artikel 45, stk. 1, i forordning (EU) 2021/1139 er omhandlet de tilfælde, i hvilke Kommissionen kan pålægge finansielle korrektioner på hele eller en del af Unionens bidrag til programmet. I tilfælde, som er omfattet af artikel 45, stk. 1, litra a), baseres kvantificeringen af den finansielle virkning af støttemodtagerens manglende overholdelse på finansieringsaftalen mellem støttemodtageren og de kompetente nationale myndigheder, som er ansvarlige for gennemførelsen af EHFAF-programmet. Derfor vil anvendelsen af faste finansielle korrektioner kun gælde de tilfælde, der er omhandlet i artikel 45, stk. 1, litra b), i forordning (EU) 2021/1139.
            
            
               (6)Der skal derfor vedtages kriterier for fastsættelsen af, hvilket niveau for finansiel korrektion der skal anvendes, og kriterier for anvendelsen af faste finansielle korrektioner. Dette vil sikre retssikkerhed og ligebehandling af medlemsstater, der gennemfører EHFAF-programmer, samt gennemskuelighed og proportionalitet i forbindelse med faste finansielle korrektioner.
            
            
               (7)Niveauet for finansiel korrektion skal stå i et rimeligt forhold til arten, grovheden, hyppigheden og varigheden af den alvorlige manglende overholdelse af den fælles fiskeripolitiks regler.
            
            
               (8)Der bør anvendes et gradueret system for faste takster, som gør det muligt at anvende princippet om proportionalitet korrekt.
            
            
               (9)Da det er vigtigt at sikre ligebehandling af alle medlemsstaterne fra programmeringsperiodens begyndelse, bør denne forordning træde i kraft dagen efter offentliggørelsen i Den Europæiske Unions Tidende.
            
            
               (10)Foranstaltningerne i denne forordning er i overensstemmelse med udtalelse fra Udvalget for Den Europæiske Hav- og Fiskeri- og Akvakulturfond — 
            
            
               VEDTAGET DENNE FORORDNING:
            
            
               Artikel 1 
               Genstand
            
         
         
            
               I denne forordning fastlægges kriterierne for fastsættelsen af niveauerne for finansielle korrektioner, der skal anvendes i tilfælde af manglende overholdelse af den fælles fiskeripolitiks regler, og kriterierne for anvendelsen af faste takster, jf. artikel 45 i forordning (EU) 2021/1139.
            
            
               Artikel 2 
               Kriterier for fastsættelsen af niveauerne for finansiel korrektion
            
            
               Niveauerne for finansiel korrektion som omhandlet i artikel 45, stk. 1, litra b), i forordning (EU) 2021/1139 fastsættes på grundlag af følgende kriterier:
            
            
               (a)betydningen af den potentielle skade på havets biologiske ressourcer som følge af den manglende overholdelse af den fælles fiskeripolitiks regler
            
            
               (b)hyppigheden af den manglende overholdelse
            
            
               (c)varigheden af den manglende overholdelse
            
            
               (d)de afhjælpende foranstaltninger, som medlemsstaten har truffet.
            
            
               Artikel 3 
               Kriterier for anvendelse af faste takster
            
            
               1.De faste takster for den finansielle korrektion, der er omhandlet i artikel 45, stk. 3, i forordning (EU) 2021/1139, er 2 %, 5 %, 10 %, 25 %, 50 % eller 100 % af Unionens bidrag, som tildeles til de relevante EHFAF-specifikke målsætninger, eller til den relevante del deraf, i medlemsstatens operationelle program. 
            
            
               2.I bilaget er fastsat det interval, inden for hvilket de faste takster anvendes i det enkelte tilfælde af manglende overholdelse af den fælles fiskeripolitiks regler. Den takst, der skal anvendes, fastsættes i overensstemmelse med det i artikel 2 fastsatte kriterium. 
            
            
               3.Hvis Kommissionen i medfør af artikel 45, stk. 1, litra b), i forordning (EU) 2021/1139 vedtager en gennemførelsesretsakt om finansielle korrektioner under den samme EHFAF-specifikke målsætning for flere tilfælde af manglende overholdelse som fastslået i overensstemmelse med artikel 43, stk. 4, i samme forordning, kumuleres de faste takster ikke, men den finansielle korrektion skal fastsættes inden for det højeste af de intervaller, som anvendes på sådanne tilfælde som fastsat i bilaget.
            
            
               4.Hvis Kommissionen anvender e finansielle korrektion for manglende overholdelse af den fælles fiskeripolitiks regler, og medlemsstaten ikke træffer den relevante afhjælpende foranstaltning, kan den faste takst hæves til det nærmeste højere niveau inden for det interval, der anvendes på dette tilfælde af manglende overholdelse af den fælles fiskeripolitiks regler som fastsat i bilaget. 
            
            
               5.Ud over de tilfælde der udtrykkeligt er omhandlet i bilaget, kan der anvendes en fast takst på 100 % af Unionens bidrag, som tildeles til de relevante EHFAF-specifikke målsætninger, eller til den relevante del deraf, i medlemsstatens operationelle program, hvis:
            
            
               (a)den manglende overholdelse af den fælles fiskeripolitiks regler er så grundlæggende, hyppig eller omfattende, at det udgør et fuldstændigt svigt af det pågældende system og bringer lovligheden af medlemsstatens foranstaltninger eller den formelle rigtighed af finansieringen af den fælles fiskeripolitik i fare, eller
            
            
               (b)der foreligger bevis for forsætlig forsømmelse fra medlemsstatens side, når det gælder om at vedtage foranstaltninger, der skal rette op på den manglende overholdelse af den fælles fiskeripolitiks regler. 
            
            
               Artikel 4 
               Ikrafttræden
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Kommissionens vegne
               
            
         
         
            
               
                     Formand
               
               
                     Ursula VON DER LEYEN
               
            
         
         
            
                  
                     (1)
                  
                        Europa-Parlamentets og Rådets forordning (EU) 2021/1139 af 7. juli 2021 om oprettelse af Den Europæiske Hav-, Fiskeri- og Akvakulturfond og om ændring af forordning (EU) 2017/1004 (EUT L 247 af 13.7.2021, s. 1).
               
               
                  
                     (2)
                  
                        Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (3)
                  
                        Europa-Parlamentets og Rådets forordning (EU) 2021/1060 af 24. juni 2021 om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visumpolitik (EUT L 231 af 30.6.2021, s. 159).
               
            
      
    ---documentbreak--- 
      
         
         
            
               BILAG 
            
            
               TILFÆLDE AF MANGLENDE OVERHOLDELSE SOM OMHANDLET I ARTIKEL 1
                  1
                
            
            
                     
                        Tilfælde af manglende overholdelse
                     
                  
                  
                     
                        Interval for faste takster
                     
                  
               
                     
                        Kategori 1: Manglende sikring af, at de fiskerimuligheder, som tildeles medlemsstaterne i henhold til artikel 16 og 17 i forordning (EU) nr. 1380/2013, iagttages
                     
                  
               
                     
                        1.1
                     
                  
                  
                     
                        Manglende overholdelse af reglerne om fiskerilicens og -tilladelse.
                     
                  
                  
                     
                        10-50 %
                     
                  
               
                     
                        1.2
                     
                  
                  
                     
                        Manglende overvågning af udnyttelsen af fiskerimuligheder, navnlig manglende registrering af alle data registreret i fiskerilogbogen, omladningsopgørelser, landingsopgørelser, salgsnotaer og overtagelseserklæringer og/eller manglende overvågning af fiskeriindsatsen og manglende sikring af, at disse data er nøjagtige og fuldstændige samt indsendt til tiden. 
                     
                  
                  
                     
                        10-50 %
                     
                  
               
                     
                        1.3
                     
                  
                  
                     
                        Manglende meddelelse til Kommissionen af de aggregerede data for landede fangster og fiskeriindsats.
                     
                  
                  
                     
                        10-50 %
                     
                  
               
                     
                        1.4
                     
                  
                  
                     
                        Manglende lukning af fiskeriet, når kvoterne, herunder kvoter inden for rammerne af partnerskabsaftaler om bæredygtigt fiskeri og regionale fiskeriforvaltningsorganisationer (RFFO'er), og/eller fiskeriindsatsen er opbrugt.
                     
                  
                  
                     
                        10-50 %
                     
                  
               
                     
                        Kategori 2: Manglende overholdelse af bevarelsesforanstaltninger og/eller beskyttelse af følsomme arter og levesteder med henblik på at opnå miljømæssigt bæredygtige fiskeri- og akvakulturaktiviteter på lang sigt som omhandlet i artikel 2 i forordning (EU) nr. 1380/2013
                     
                  
               
                     
                        2.1
                     
                  
                  
                     
                        Manglende sikring af detaljeret og nøjagtig dokumentation for alle fangstrejser samt tilstrækkelig kapacitet og midler med henblik på i overensstemmelse med effektivitets- og proportionalitetsprincippet at overvåge, om landingsforpligtelsen opfyldes.
                     
                  
                  
                     
                        10-50 %
                     
                  
               
                     
                        2.2
                     
                  
                  
                     
                        Manglende gennemførelse af forbuddet mod fangst, opbevaring om bord, omladning eller landing af de arter af fisk og skaldyr, der er nævnt i bilag IV til direktiv 92/43/EØF (medmindre der er indrømmet undtagelser i henhold til nævnte direktivs artikel 16). 
                     
                  
                  
                     
                        10-50 %
                     
                  
               
               
            
                     
                        2.3
                     
                  
                  
                     
                        Manglende gennemførelse af forbuddet mod fangst, opbevaring om bord, omladning eller landing af de havpattedyr og havkrybdyr, der er nævnt i bilag II og IV til direktiv 92/43/EØF, og de arter af havfugle, der er omfattet af direktiv 2009/147/EF.
                     
                  
                  
                     
                        10-50 %
                     
                  
               
                     
                        2.4
                     
                  
                  
                     
                        Manglende indsamling af videnskabelige data om fangster af følsomme arter og visse havfuglearter.
                     
                  
                  
                     
                        10-50 %
                     
                  
               
                     
                        2.5
                     
                  
                  
                     
                        Hvor det er relevant i overensstemmelse med den bedste tilgængelige videnskabelige rådgivning, manglende overvågning og vurdering af effektiviteten af de gennemførte skadebegrænsende foranstaltninger. 
                     
                  
                  
                     
                        10-50 %
                     
                  
               
                     
                        2.6
                     
                  
                  
                     
                        Manglende forbud mod at anvende de fiskeredskaber, der er opført i bilag II til forordning (EU) 2019/1241 om tekniske foranstaltninger, for at beskytte følsomme levesteder.
                     
                  
                  
                     
                        10-50 %
                     
                  
               
                     
                        2.7
                     
                  
                  
                     
                        Manglende overholdelse af reglerne for videnskabelig forskning.
                     
                  
                  
                     
                        10-50 %
                     
                  
               
                     
                        2.8
                     
                  
                  
                     
                        Manglende opstilling og gennemførelse af åleforvaltningsplaner.
                     
                  
                  
                     
                        2-25 %
                     
                  
               
                     
                        2.9
                     
                  
                  
                     
                        Manglende overholdelse af bevarelsesforanstaltninger for ål (reduktion af fiskeriindsatsten, hvor det er relevant, og opfyldelse af mål).
                     
                  
                  
                     
                        2-25 %
                     
                  
               
                     
                        2.10
                     
                  
                  
                     
                        Manglende aflæggelse af rapport til Kommissionen om overvågningen, effektiviteten og resultaterne af de bevarelsesforanstaltninger, der er truffet for ål.
                     
                  
                  
                     
                        2-25 %
                     
                  
               
                     
                        2.11
                     
                  
                  
                     
                        Manglende indsendelse til Kommissionen af en årlig rapport om gennemførelsen af reglerne vedrørende om fjernelse af hajfinner. 
                     
                  
                  
                     
                        2-25 %
                     
                  
               
                     
                        Kategori 3: Manglende gennemførelse af eksterne fiskeriforbindelser i overensstemmelse med de internationale forpligtelser og politikmål samt principperne i artikel 28 i forordning (EU) nr. 1380/2013
                     
                  
               
                     
                        3.1
                     
                  
                  
                     
                        Manglende sikring af, at EU-fiskerfartøjer, der fører en medlemsstats flag og driver fiskeri uden for EU-farvande, er i stand til at forelægge detaljeret og nøjagtig dokumentation for alle fiskeri- og forarbejdningsaktiviteter.
                     
                  
                  
                     
                        10-50 %
                     
                  
               
                     
                        3.2
                     
                  
                  
                     
                        Manglende sikring af, at EU-fiskerfartøjer uden for EU-farvande har fået udstedt en fiskeritilladelse i overensstemmelse med de relevante bestemmelser i forordning (EU) 2017/2403 om bæredygtig forvaltning af de eksterne fiskerflåder.
                     
                  
                  
                     
                        10-50 %
                     
                  
               
                     
                        Kategori 4: Manglende sikring af, at flådernes fiskerikapacitet er i balance med naturressourcerne som omhandlet i artikel 22 i forordning (EU) nr. 1380/2013
                     
                  
               
                     
                        4.1
                     
                  
                  
                     
                        Manglende indførelse af foranstaltninger til at justere flådernes fiskerikapacitet i forhold til fiskerimulighederne under hensyntagen til tendenserne og den bedste videnskabelige rådgivning med målsætningen om at opnå en stabil og vedvarende balance mellem disse to.
                     
                  
                  
                     
                        10-50 %
                     
                  
               
                     
                        4.2
                     
                  
                  
                     
                        Manglende udarbejdelse af særskilte vurderinger af flåder, der fisker i regionerne i den yderste periferi, og fartøjer, der udelukkende fisker uden for EU-farvande. 
                     
                  
                  
                     
                        10-50 %
                     
                  
               
                     
                        4.3
                     
                  
                  
                     
                        Manglende sikring af, at der forud for enhver udtagning fra flåden, der sker med offentlig støtte, foretages en tilbagetrækning af de respektive fiskerilicenser og fiskeritilladelser, og at den udtagne kapacitet ikke erstattes.
                     
                  
                  
                     
                        10-50 %
                     
                  
               
                     
                        4.4
                     
                  
                  
                     
                        Manglende sikring af, at det loft for fiskerikapaciteten, der er fastsat i bilag II til forordningen om den fælles fiskeripolitik (forordning (EU) nr. 1380/2013), overholdes.
                     
                  
                  
                     
                        10-50 %
                     
                  
               
                     
                        4.5
                     
                  
                  
                     
                        Manglende gennemførelse af tilgangs-/afgangsordningen på en sådan måde, at tilgangen af ny kapacitet i flåden uden offentlig støtte udlignes med forudgående udtagning af kapacitet uden offentlig støtte med mindst samme kapacitet.
                     
                  
                  
                     
                        10-50 %
                     
                  
               
                     
                        4.6
                     
                  
                  
                     
                        Manglende indsendelse til Kommissionen af de oplysninger, der skal registreres i EU-fiskerflåderegistret som omhandlet i artikel 24, stk. 1, i forordningen om den fælles fiskeripolitik (forordning (EU) nr. 1380/2013) og i Kommissionens gennemførelsesforordning om EU-fiskerflåderegistret.
                     
                  
                  
                     
                        10-50 %
                     
                  
               
                     
                        4.7 
                     
                  
                  
                     
                        Manglende kontrol og overvågning af flådekapaciteten og fiskerfartøjernes maskineffekt.
                     
                  
                  
                     
                        10-50 %
                     
                  
               
                     
                        Kategori 5: Manglende bidrag til den fælles fiskeripolitiks mål om at indsamle videnskabelige data som fastsat i artikel 2, stk. 4, i forordning (EU) nr. 1380/2013 
                     
                  
               
                     
                        5.1
                     
                  
                  
                     
                        Manglende indsamling og forvaltning af biologiske, miljømæssige, tekniske og socioøkonomiske data.
                     
                  
                  
                     
                        10-50 %
                     
                  
               
                     
                        5.2
                     
                  
                  
                     
                        Manglende koordinering af dataindsamlingen med andre medlemsstater i samme område.
                     
                  
                  
                     
                        2-25 %
                     
                  
               
                     
                        5.3
                     
                  
                  
                     
                        Manglende sikring af en korrekt gennemførelse af de nationale korrespondenters opgaver.
                     
                  
                  
                     
                        2-5 %
                     
                  
               
                     
                        5.4
                     
                  
                  
                     
                        Manglende årlig indsendelse af en rapport om gennemførelsen af nationale arbejdsplaner for dataindsamling i fiskeri- og akvakultursektoren.
                     
                  
                  
                     
                        2-10 %
                     
                  
               
                     
                        5.5
                     
                  
                  
                     
                        Manglende overholdelse af reglerne for anvendelse af data.
                     
                  
                  
                     
                        2-25 %
                     
                  
               
               
            
                     
                        Kategori 6: Manglende anvendelse af en effektiv kontrolordning for at sikre overholdelsen af den fælles fiskeripolitiks regler som omhandlet i artikel 36, stk. 3, i forordning (EU) nr. 1380/2013
                     
                  
               
                     
                        6.1
                     
                  
                  
                     
                        Medlemsstaternes manglende kontrol af de aktiviteter, som enhver fysisk eller juridisk person, der er omfattet af den fælles fiskeripolitik, foretager på deres område eller i farvande under deres højhedsområde eller jurisdiktion.
                     
                  
                  
                     
                        10-50 %
                     
                  
               
                     
                        6.2
                     
                  
                  
                     
                        Medlemsstaternes manglende kontrol af adgangen til farvande og ressourcer samt aktiviteter uden for EU-farvande, der udøves af EU-fartøjer, der fører deres flag.
                     
                  
                  
                     
                        10-50 %
                     
                  
               
                     
                        6.3
                     
                  
                  
                     
                        Manglende vedtagelse af passende foranstaltninger og bevilling af tilstrækkelige finansielle, menneskelige og tekniske ressourcer til kontrol, inspektion og håndhævelse.
                     
                  
                  
                     
                        10-50 %
                     
                  
               
                     
                        6.4
                     
                  
                  
                     
                        Manglende sikring af, at kontrol, inspektion og håndhævelse udføres uden forskelsbehandling med hensyn til sektorer, fartøjer eller personer og på grundlag af risikostyring.
                     
                  
                  
                     
                        10-50 %
                     
                  
               
                     
                        6.5
                     
                  
                  
                     
                        Manglende sikring af overholdelse af reglerne vedrørende nationale kontrolhandlingsprogrammer og kontrol- og inspektionsprogrammer, der er oprettet af Kommissionen.
                     
                  
                  
                     
                        10-50 %
                     
                  
               
                     
                        6.6
                     
                  
                  
                     
                        Manglende sikring af overholdelse af reglerne om afsætning, sporbarhed, første salg og vejning af fiskervarer og akvakulturprodukter.
                     
                  
                  
                     
                        10-50 %
                     
                  
               
                     
                        6.7
                     
                  
                  
                     
                        Manglende gennemførelse af de foranstaltninger, som Kommissionen har vedtaget for at sikre, at medlemsstaterne overholder den fælles fiskeripolitiks mål vedrørende handlingsplaner, der er udarbejdet som følge af kontroller eller autonome inspektioner, herunder lukning af fiskeriet, rapporter om kontrol, autonom inspektion og revision, nedsættelse og overførsel af kvoter, fiskeriindsats samt hasteforanstaltninger.
                     
                  
                  
                     
                        10-50 %
                     
                  
               
                     
                        6.8
                     
                  
                  
                     
                        Manglende opfyldelse af kravene vedrørende analyse, validering og udveksling af data og oplysninger samt adgang hertil.
                     
                  
                  
                     
                        2-25 %
                     
                  
               
                     
                        Kategori 7: Manglende anvendelse af et effektivt system for inspektion og håndhævelse som omhandlet i artikel 36, stk. 3, i forordning (EU) nr. 1380/2013
                     
                  
               
                     
                        7.1
                     
                  
                  
                     
                        Manglende gennemførelse af effektiv overvågning og inspektion.
                     
                  
                  
                     
                        10-50 %
                     
                  
               
                     
                        7.2
                     
                  
                  
                     
                        Manglende samarbejde med Kommissionen for at lette de opgaver som Kommissionens embedsmænd udfører i forbindelse med deres kontrol, autonome inspektioner og revision.
                     
                  
                  
                     
                        2-50 %
                     
                  
               
                     
                        7.3
                     
                  
                  
                     
                        Manglende fastsættelse af kriterier til at bestemme grovheden af overtrædelsen af den fælles fiskeripolitiks regler.
                     
                  
                  
                     
                        10-50 %
                     
                  
               
                     
                        7.4
                     
                  
                  
                     
                        Manglende sikring af en systematisk vedtagelse af passende foranstaltninger og sanktioner, der er effektive, står i et rimeligt forhold til overtrædelsen og har afskrækkende virkning samt supplerende sanktioner for overtrædelse af den fælles fiskeripolitiks regler. 
                     
                  
                  
                     
                        10-50 %
                     
                  
               
                     
                        7.5
                     
                  
                  
                     
                        Manglende anvendelse af pointsystemet for alvorlige overtrædelser både for så vidt angår indehaveren af en fiskerilicens som fartøjets fører.
                     
                  
                  
                     
                        10-50 %
                     
                  
               
                     
                        7.6
                     
                  
                  
                     
                        Manglende varetagelse af et nationalt register over overtrædelser.
                     
                  
                  
                     
                        10-50 %
                     
                  
               
                     
                        Kategori 8: Manglende bekæmpelse af ulovligt, urapporteret og ureguleret fiskeri (IUU-fiskeri) som omhandlet i artikel 36, stk. 1, i forordning (EU) nr. 1380/2013
                     
                  
               
                     
                        8.1
                     
                  
                  
                     
                        Manglende iværksættelse af foranstaltninger til at sikre, at IUU-fiskeri forebygges, afværges og standses i overensstemmelse med forordning (EF) nr. 1005/2008. 
                     
                  
                  
                     
                        5-50 %
                     
                  
               
                     
                        8.2
                     
                  
                  
                     
                        Manglende verifikation i forbindelse med fangstattesteringsordningen.
                     
                  
                  
                     
                        10-50 %
                     
                  
               
                     
                        8.3
                     
                  
                  
                     
                        Manglende overholdelse af reglerne for godkendte økonomiske operatører.
                     
                  
                  
                     
                        10-50 %
                     
                  
               
                     
                        Kategori 9: Manglende overholdelse af reglerne i den fælles markedsordning for fiskevarer og akvakulturprodukter, der er oprettet for at bidrage til opnåelsen af den fælles fiskeripolitiks målsætninger som fastsat i artikel 35, stk. 1, i forordning (EU) nr. 1380/2013
                     
                  
               
                     
                        9.1
                     
                  
                  
                     
                        Manglende overholdelse af kriterierne for anerkendelse af producentorganisationer og brancheorganisationer. 
                     
                  
                  
                     
                        10-50 %
                     
                  
               
                     
                        9.2
                     
                  
                  
                     
                        Manglende gennemførelse af den krævede kontrol af anerkendte kollektive organisationer.
                     
                  
                  
                     
                        10-50 %
                     
                  
               
         
         
            
                  
                     (1)
                  
                        De tilfælde, der er angivet nedenfor er de samme, som dem der er angivet i Kommissionens gennemførelsesforordning om gennemførelse af Europa-Parlamentets og Rådets forordning (EU) 2021/1139 om Den Europæiske Hav-, Fiskeri- og Akvakulturfond for så vidt angår tilfælde af manglende overholdelse og tilfælde af alvorlig manglende overholdelse af reglerne i den fælles fiskeripolitik, som kan føre til en afbrydelse af en betalingsfrist eller suspension af betalinger fra fonden, hvor en henvisning til det relevante retsgrundlag forefindes.